Ehdotus: neuvoston asetus yhteisön lainsäädännön soveltamisesta Kanariansaariin /* KOM/2000/0891 lopull. - CNS 2000/0353 */



Virallinen lehti nro 213 E , 31/07/2001 s. 0021 - 0021



Ehdotus: NEUVOSTON ASETUS yhteisön lainsäädännön soveltamisesta Kanariansaariin (komission esittämä) PERUSTELUT 1. Kesäkuun 26 päivänä 1991 annetun neuvoston asetuksen (ETY) N:o 1911/91 [1] 5 artiklan 1 kohdan mukaan "arbitrio sur la production et les importations (APIM)" -niminen vero, jota on vähennetty asteittain 31 päivästä joulukuuta 1996 kyseisen artiklan 2 kohdan ja 20 päivänä joulukuuta 1995 tehdyn komission päätöksen N:o 96/34/EY [2] mukaisesti, on määräaikainen ja sen soveltaminen loppuu 31 päivänä joulukuuta 2000. [1] EYVL L 171, 29.6.1991, s. 1. [2] EYVL L 10, 13.1.1996, s. 38. 2. Asetuksen N:o 1911/91 muuttamisesta 13 päivänä joulukuuta 1999 annetussa neuvoston asetuksessa (EY) N:o 2674/1999 [3] säädetään veron poistamisen lykkäämisestä 1 päivästä tammikuuta 30 päivään kesäkuuta 2000 tiettyjen herkkien tuotteiden osalta, koska veron poistaminen voisi johtaa asianomaisten alojen katoamiseen lähes kokonaan. [3] EYVL L 326, 18.12.1999, s. 3. 3. Komissio antoi 14 päivänä maaliskuuta 2000 kertomuksen perustamissopimuksen 299 artiklan 2 kohdan toimeenpanoon tähtäävistä Euroopan unionin syrjäisimpiä alueita koskevista toimista [4]. Kertomuksessa todetaan, että 299 artiklan 2 kohdan mukaisesti syrjäisimpien alueiden hyväksi voidaan verotuksen alalla toteuttaa erityistoimenpiteitä, kunhan niitä koskevat pyynnöt ovat kyseisten alueiden haitat huomioon ottaen perusteltuja. Lisäksi syrjäisimpiin alueisiin sovellettavien verotuksellisten toimenpiteiden tulevaisuutta on tarkasteltava asianomaisten jäsenvaltioiden esittämien pyyntöjen perusteella. Komission mukaan kussakin tapauksessa on syytä etsiä alueiden kehittämisen ja tukemisen tavoitteisiin parhaiten soveltuvat välineet, mukaan luettuina verotukselliset poikkeustoimenpiteet, joiden soveltaminen voisi olla jopa pitkäaikaista. [4] KOM(2000) 147 lopullinen. 4. Espanjan komissiolle 23 päivänä marraskuuta 1999 jättämässä muistiossa suunnitellaan neutraalin veron käyttöönottoa, jossa otettaisiin huomioon tarve saavuttaa tietty kehitystaso tavaratuotannossa Kanariansaarilla. Espanja toimitti 25 päivänä heinäkuuta 2000 päivätyllä kirjeellä komission yksiköille Kanariansaarten tilannetta kuvaaviin sosioekonomisiin tietoihin ja uuden, "Arbitrio sobre los Importaciones y Entregas de Mercancias en las islas Canarias (AIEM)" -nimisen veron sisältöön liittyvät seikat. Kyseisellä verolla pantaisiin täytäntöön EY:n perustamissopimuksen 299 artiklan 2 kohta, ja se olisi jatkoa 31 päivänä joulukuuta 2000 päättyvälle APIM-verolle. Espanja täydensi komissiolle toimittamiaan tietoja 25 päivänä lokakuuta 2000 ilmoittamalla AIEM:n aiotun verokannan. Tältä pohjalta komissio aloitti toimitettujen tietojen tarkastelun ja arvioinnin. Arvioitavana on erityisesti kaikkein haavoittuvimpiin aloihin kuuluviin herkkiin tuotteisiin kohdistuvien verotuksellisten toimenpiteiden vaikutukset. Arviointi suoritetaan toimenpiteiden tarpeen, suhteellisuuden ja tarkkaan määritellyn luonteen perusteella, jotta voitaisiin määritellä EY:n perustamissopimuksen 299 artiklan 2 kohdassa tarkoitettujen haittojen korvaamiseksi parhaiten soveltuvat erityistoimenpiteet. Kyseisessä perustamissopimuksen määräyksessä edellytetään lisäksi, etteivät toimenpiteet heikennä yhteisön oikeusjärjestyksen, sisämarkkinat ja yhteiset politiikat mukaan luettuina, yhtenäisyyttä ja johdonmukaisuutta. Tässä vaiheessa komissio on päätynyt siihen, että sille ilmoitetut toimenpiteet eivät täytä kaikkia edellä mainittuja vaatimuksia, mistä syystä sen on jatkettava neuvotteluja Espanjan viranomaisten kanssa. 5. Tämän vuoksi Espanjan viranomaiset pyysivät 31 päivänä lokakuuta 2000 päivätyssä kirjeessä asetuksen (ETY) N:o 1911/91 5 artiklassa tarkoitetun siirtymäajan pidentämistä. Pidennys on tarpeen, jotta ei vaaranneta taloudellista toimintaa Kanariansaarilla ja jotta turvataan välttämätön siirtyminen Kanariansaarilla sovellettavaan uuteen verotusjärjestelmään, jolla pannaan täytäntöön edellä mainittu 299 artiklan 2 kohta. 6. Edellä mainitussa kertomuksessa komissio sitoutuu välttämään kaikenlaista epäjatkuvuutta voimassa olevien toimenpiteiden osalta. Näin ollen on syytä jatkaa väliaikaisesti ja lyhyen aikaa APIM-veroon liittyviä määriä ja vapautuksia sellaisina kuin niitä sovelletaan 31 päivänä joulukuuta 2000. Artikloja koskevat huomautukset 1 artikla Tällä säännöksellä annetaan valtuutus APIM-veron vaikutuksille 1 päivänä tammikuuta 2001 alkavan lyhyen ajanjakson ajalle. Valtuutus päättyy uuden "Arbitrio sobre los Importaciones y Entregas de Mercancias en las islas Canarias (AIEM)" -nimisen veron tullessa voimaan tai viimeistään 31 päivänä joulukuuta 2001. Verokanta 31 päivänä joulukuuta 2000 on seurausta asetuksen (ETY) N:o 1911/91 5 artiklan 2 ja 3 kohdan soveltamisesta ja määräytyy seuraavasti: alun perin sovellettava verokanta oli 0,1-5 prosenttia tuoteryhmästä riippuen ja 15 prosenttia tupakalle; vuonna 1996 määriä nostettiin 15 prosenttia ja vähennettiin vuosittain 20 prosenttia 31 päivästä joulukuuta 1996. Verokannan alentaminen keskeytettiin kuitenkin 13 päivänä joulukuuta 1999 annetussa neuvoston asetuksessa (EY) N:o 2674/99 määriteltyjen herkkien tuotteiden osalta 1 päivän tammikuuta ja 30 päivän kesäkuuta 2000 välisenä aikana. Näin ollen ne rajoittuvat enintään 20 prosenttiin alun perin sovellettavista määristä. Verovapautusten osalta on kyse asetuksen (ETY) N:o 1911/91 5 artiklan 4-6 kohdan mukaisesti paikallisille tuotteille myönnetyistä vapautuksista. 2 artikla Tällä artiklalla säädetään asetuksen voimaantuloa ja sovellettavuutta koskevista toimenpiteistä. Jotta vältyttäisiin kaikenlaiselta epäjatkuvuudelta, asetuksen soveltamisen aloituspäiväksi vahvistetaan 1 päivä tammikuuta 2001. Ehdotus: NEUVOSTON ASETUS yhteisön lainsäädännön soveltamisesta Kanariansaariin EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 299 artiklan 2 kohdan, ottaa huomioon komission ehdotuksen [5], [5] EYVL C , , s. . ottaa huomioon Euroopan parlamentin lausunnon [6], [6] EYVL C , , s. . ottaa huomioon talous- ja sosiaalikomitean lausunnon [7], [7] EYVL C , , s. . ottaa huomioon alueiden komitean lausunnon [8], [8] EYVL C , , s. . sekä katsoo seuraavaa: (1) Kesäkuun 26 päivänä 1991 annetun neuvoston asetuksen (ETY) N:o 1911/91 [9] 5 artiklan 1 kohdassa annetaan valtuutus "arbitrio sur la production et les importations (APIM)" -nimisen veron käyttöönottoon 31 päivään joulukuuta 2000 asti. [9] EYVL L 171, 29.6.1991, s. 1. (2) Komission on varmistettava EY:n perustamissopimuksen 299 artiklan 2 kohdan täytäntöönpano useilla aloilla veropolitiikka mukaan luettuna, ja se sitoutuikin siihen neuvostolle ja Euroopan parlamentille 14 päivänä maaliskuuta 2000 antamassaan kertomuksessa [10] osana kumppanuutta asianomaisten jäsenvaltioiden kanssa niiden esittämien pyyntöjen perusteella. [10] KOM(2000) 147 lopullinen. (3) Uusi vero, jonka Espanjan viranomaiset aikovat saattaa voimaan Kanariansaarilla EY:n perustamissopimuksen 299 artiklan 2 kohdassa tarkoitettujen haittojen korvaamiseksi, on arvioitava kyseiseen säännökseen sisältyvän periaatteen pohjalta, jonka mukaan toteutetut toimenpiteet eivät saa heikentää yhteisön oikeusjärjestyksen, sisämarkkinat ja yhteiset politiikat mukaan luettuina, yhtenäisyyttä ja johdonmukaisuutta. Tarkastelua jatketaan 31 päivän joulukuuta 2000 jälkeen. Komissio on tullut siihen tulokseen, että sille ilmoitetut toimenpiteet eivät täytä kaikkia niille asetettuja vaatimuksia, mistä syystä sen on jatkettava neuvotteluja Espanjan viranomaisten kanssa. (4) Jotta APIM-vero ei kuitenkaan vaarantaisi asianomaisten alojen taloudellista toimintaa Kanariansaarilla ja jotta turvattaisiin siirtymäkausi uuden, EY:n perustamissopimuksen 299 artiklan 2 kohdan täytäntöönpanon varmistavan verotusjärjestelmän voimaantuloon asti, Espanjan viranomaiset ovat pyytäneet saada jatkaa APIM-veron soveltamista 31 päivän joulukuuta 2000 jälkeen. (5) Näin ollen ja jotta vältyttäisiin epäjatkuvuudelta voimassa olevien toimenpiteiden osalta, on syytä lyhyeksi ajaksi antaa valtuutus APIM-veroon liittyvien voimassa olevien verovapautusten ja sovellettavien verokantojen osalta sen suuruisina kuin niitä sovelletaan 31 päivänä joulukuuta 2000, ON ANTANUT TÄMÄN ASETUKSEN: 1 artikla 1. Siirtymäajanjakson ajaksi, joka ei jatku pidempään kuin 31 joulukuuta 2001 asti, Espanjan viranomaiset valtuutetaan täten kantamaan tuotanto- ja tuontiveroa kaikista Kanarian saarille tuoduista ja siellä tuotetuista tuotteista verokannoilla, jotka eivät ylitä 26 päivänä kesäkuuta 1991 annetun neuvoston asetuksen (ETY) N:o 1911/91 5 artiklan soveltamisen seurauksena 31 joulukuuta 2000 voimassa olevia verokantoja. 2. Tämän siirtymäajanjakson aikana ja koskien tuotteita ja tuoteryhmiä joihin tämän artiklan 1 kohta soveltuu, paikallisesti tuotettuihin tuotteisiin voidaan täyttä tai osittaista verovapautta. 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Tätä asetusta sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltiossa. Tehty Brysselissä . Neuvoston puolesta Puheenjohtaja